4 яшьлек баланы көчләгән иргә карата суд хөкеме башланды

	Бу хәл Сарман районында быел көз булган иде. 56 яшьлек ир бергә яшәгән хатынның оныгын мәсхәрәли. Оныкларын карашып торырга тиеш булган ир коточкыч җинаять кыла. Ул 4 яшьлек кызны көчли. 	 Канда яткан оныгын күргән әби кеше тиз арада аны сырхауханәгә алып китә. Егылдым дип алдаласа да, табиблар көчләү булуын абайлап ала. Ир үзенең гаебен әле дә танымаган. Моннан 4 ел элек ул шундый ук җинаять  өчен хөкем ителгән булган, дип яза "Әлмәт таңнары".
  
	---	
Матбугат.ру

	№ --- | 02.12.2016	


